SET เปิดพุ่ง 12 จุด รับแรงหนุนรบ. เล็งคลาย “ล็อกดาวน์” เฟส 2- คาดหวังสงครามการค้าเป็นบวก
SET เปิดพุ่ง 12 จุด รับแรงหนุนรบ. เล็งคลาย "ล็อกดาวน์" เฟส 2- คาดหวังสงครามการค้าเป็นบวก
11 พ.ค. 2563

ดัชนีตลาดหุ้นไทย ณ เวลา 10.00 น. อยู่ที่ 1,278.49 จุด บวก 12.47 จุด หรือ 0.98% สูงสุดที่ 1,279.22 จุด ต่ำสุดที่ 1,276.60 จุด มูลค่าการซื้อขาย 1.83 พันล้านบาท
ด้าน บล.กรุงศรี จำกัด (มหาชน) ประเมิน SET วันนี้รีบาวด์ขึ้นทดสอบ 1,275 – 1,280 จุดก่อนจะสลับอ่อนตัว โดยภาวะตลาดได้ sentiment เชิงบวกจากการหารือเบื้องต้นระหว่างสหรัฐ-จีนเป็นบวกโดยทั้ง 2 ฝ่ายจะร่วมมือกันเพื่อสร้างบรรยากาศการค้าให้เป็นไปตามข้อตกลงเฟสแรก  รวมถึงความคาดหวังว่าภาวะเศรษฐกิจจะผ่านพ้นจุดต่ำสุดไปแล้วหลังตัวเลขการจ้างงานนอกภาคเกษตรของสหรัฐเดือนเม.ย.ปรับตัวลงน้อยกว่าคาด รวมถึงยอดผู้ติดเชื้อ Covid-19 ของสหรัฐปรับตัวลดลงสู่ระดับ 2 หมื่นราย นอกจากนี้ยังได้แรงหนุนภายในจากศบค.เตรียมผ่อนปรน Lockdown เฟส 2 ในสัปดาห์นี้อีกด้วย
ขณะที่ บล.คิงส์ฟอร์ด ประเมินดัชนี SET วันนี้ได้แรงหนุนจากรัฐบาลเตรียมพิจารณาปลดล็อกเฟส 2 และความกังวลสงครามการค้าสหรัฐ – จีนที่ลดลง โดยคาด SET ทรงตัวในกรอบแนวรับ 1,250 – 1,260 แนวต้าน 1,280 – 1,290 แนะนำเก็งกำไรกลุ่มปิโตรเคมี, โรงกลั่น เช่น PTTGC, TOP